kardosdrur/scandi-wiki huggingface dataset:
Traditional Unionist Voice

Traditional Unionist Voice (dansk: Traditionel Unionistisk Stemme) er et nordirsk unionistisk politisk parti, som blev dannet i 2007 i protest imod, at Democratic Unionist Party havde accepteret at dele magten med Sinn Féin i Nordirland.

Historie 
Partiet blev dannet i december 2007 af europaparlamentariker Jim Allister, som havde forladt Democratic Unionist Party i marts af samme år, i protest imod at DUP havde accepteret St Andrews-aftalen, som betød, at DUP vil regere sammen med irsk-republikanske Sinn Féin som del af fredsprocessen i Nordirland. Partiet præsenterede sig som i modsætning til dele af Belfastaftalen, hovedsageligt af tidligere dømte paramilitære medlemmer blev løsladt.

Allister blev i 2011 valgt til Nordirlands lovgivende forsamling, dog han er den eneste medlem af partiet til at blive valgt hertil.

Ideologi 
Spørgsmålet om unionisme dominerer partiets politik. Partiet er nationalkonservativt, og på værdipolitik er modstandere af abort og homoseksuelle ægteskaber.

Valgresultater 

Noter:

 - Partiet var kun opstillet i valgkredse i Nordirland.

Referencer

Eksterne henvisninger 

Etableret i 2007
Politiske partier i Storbritannien
Traffic collision avoidance system

Traffic control avoidance system (TCAS), også kendt som traffic alert and collision avoidance er et aircraft collision avoidance system som er designet til at mindske forekomsten af sammenstyrt i luften (mid-air-collisions eller MAC) mellem luftfartøjer. Det overvåger luftrummet omkring et fartøj for andre fartøjer og er udstyret med en tilsvarende aktiv transponder, uafhængig af flyvekontrol, og advarer piloter om tilstedeværelsen af andre transponder-udstyrede fly, som kan udgøre en trussel om MAC.

Eksterne henvisninger 

 EUROCONTROL ACAS hjemmeside
 TCAS II version 7.1
 Discussion of TCAS   
 Critical discussion of TCAS using hypothetical abuse/exploit scenarios of TCAS usage
 Introduction to TCAS II Version 7.1
 Decision criteria for regulatory measures on TCAS II version 7.1
 TCAS User Interface Awareness video toolkit on Skybrary 
 Collision avoidance on the UKCS UKCS (TCAS II Trial) af Mark Prior (Bristow) 
Avionics
Luftfart
Luftens Ørne

Flyver-tegneserien Luftens Ørne (fransk: Michel Tanguy og Tanguy et Laverdure) er skabt i 1959 af tekstforfatteren Jean-Michel Charlier (1924-1989) og tegneren Albert Uderzo (1927-2020). Senere blev tegnearbejdet overtaget af Jijé (Joseph Gillain, 1914-1980).

På dansk udkom serien først i ugebladet fart og tempo fra efteråret 1970 under titlen Max Tailer og Smack. Fra 1971 til 1987 udgav forlaget Interpresse 16 tegneseriealbum med serien.

Fra efteråret 2022 udgiver Cobolt bogserien Luftens Ørne samlebind. Bøgerne er efter fransk forbillede, og Cobolt udgiver dem også på svensk.

Albumserien Luftens Ørne 
Udgivet af Interpresse 1971-1987.

Bogserien Luftens Ørne samlebind 
Udgives af Cobolt siden 2022.
 Ørneakademiet 
 Storkeeskadrillen (planlagt til sommeren 2023)

Kilder 

Tegneserier fra Belgien
Tegneserier fra Frankrig
Michael Juul Sørensen

Michael Juul Sørensen (født 30. september 1948 i København, død 3. februar 2023 på Bispebjerg Hospital) var en dansk radiovært

Radio 
Fra 1970-erne til 1990-erne var han en populær studievært på DR's P3; først i Hej P3 for yngre lyttere og siden som morgenvært, hvor han blev kendt som nationens vækkeur. Han var sidenhen vært på Giro 413, Hotel Evergreen og Natradio.

I 1997 skiftede Sørensen fra DR til Radio 2, idet han efter oprettelse af Danmarkskanalen'' opfattede DR som "en pølsefabrik baseret på meningstyranni". Han blev ved Radio 2 til 2001.

Politik 
Fra 1996 til 2006 sad han i Frederiksbergs kommunalbestyrelse for Det konservative Folkeparti. Han sad tillige i bestyrelserne for bl.a. Den Kommunale Højskole og Frøbelseminariet.

Referencer

Eksterne henvisninger 
 

Radioværter fra Danmark
Ansatte i DR
Kommunalbestyrelsesmedlemmer fra Det Konservative Folkeparti
Medlemmer af Frederiksberg Kommunalbestyrelse
Poul Schreiner Hansen

Poul Schreiner Hansen (født 1955) er en dansk skovrider og godsforvalter, der har arbejdet for Det Classenske Fideicommis fra 1994 til 2022, og fra udgangen af 2022 midlertidig direktør for Middelaldercentret.

Karriere 
Hansen er uddannet forstkandidat. Han arbejdede en overgang som skovrider i Hedeselskabet. Han blev ansat hos Det Classenske Fideicommis ved årsskiftet 1993-1994, hvor den tidligere godsforsvalter, Jørgen Rolsted, gik på pension.
Han fungeret som skovrider i Fideicommisets skovdistrikter Corselitze og Fuglsang på omkring 2.700 ha. I sin tid som godsforvalter har han bl.a. stået for opkøb af nye ejendomme til Fideicommiset, heriblandt Kobbelgård ved Næsgaard og et par private huse i Hesnæs. Ligeledes har han igangsat en større ombygning og renovering af Fuglsang Herregård.

Han fratrådte som godsforvalter i 2022 for at gå på pension og blev erstattet af Jannik Houmann.

Han har siddet i bestyrelsen for Middelaldercentret i en længere årrække fra i hvert fald 2007 og fremefter, som Fideicommissets repræsentant. Da Roeland Paardekooper fratrådte stillingen som direktør for museet i december 2022 blev Hansen indsat som midlertidig direktør.

Hæder 
I 2018 blev han tildelt ridderkorset af 1. grad af Dannebrogordenen

Privatliv 
Hansen er gift og har to døtre.

Referencer 

Riddere af 1. grad af Dannebrog
Forstmænd fra Danmark
Innocent Blood

Innocent Blood kan henvise til:

 Innocent Blood (musikgruppe), et dansk rockband
 Innocent Blood, en amerikansk vampyrfilm fra 1992 instrueret af John Landis, udgivet i Danmark under titlen Blod på tanden
 Innocent Blood (roman), en roman fra 1980 af P.D. James
 Innocent Blood (album), et album fra 1989 med Resurrection Band
Blod på tanden

Blod på tanden (originaltitel: Innocent Blood) er en amerikansk komediefilm fra 1992 i vampyrfilmgenren instrueret af John Landis efter manuskript af Michael Wolk. Filmens hovedrolle som den smukke franske vampyr Marie spilles af Anne Parillaud. 

Filmen foregår i Pittsburgh, hvor vampyren Marie suger blod fra de lokale gangstere.

Medvirkende 

 Anne Parillaud som Marie
 Robert Loggia som Salvatore "Sal the Shark" Macelli
 Anthony LaPaglia som Detective Joseph Gennaro
 Don Rickles som Manny Bergman
 Elaine Kagan som Frannie Bergman
 David Proval som Lenny
 Rocco Sisto som Gilly
 Chazz Palminteri som Tony Silva
 Kim Coates som Ray
 Marshall Bell som Detective Marsh
 Linnea Quigley som Nurse Nancy Smith
 Tony Sirico som Jacko
 Tony Lip som Frank
 Luis Guzmán som Detective Steve Morales
 Angela Bassett som U.S. Attorney Barbara Sinclair
 Leo Burmester som Detective Dave Finton
 Rohn Thomas som retsmediciner
 Frank Oz som patolog
 Tom Savini som nyhedsfotograf
 Sam Raimi 
 Forrest J. Ackerman 
 Dario Argento 
 Yancey Arias 
 Ron Roth som Gus
 Vic Noto som Tommy
 Jerry Lyden som Vinnie

Referencer

Eksterne henvisninger
 

Amerikanske film fra 1992
Komediefilm
Vampyrfilm
Film instrueret af John Landis
Olof Palmes Gade

Olof Palmes Gade er en gade i Østervold kvarteret i København. Gaden bærer navnet efter den svenske statsminister, Olof Palme, der blev dræbt i 1986. Gaden er en del af et kvarter med gader opkaldt efter svenske byer, og ligger tæt på Dag Hammerskjölds Allé, der er opkaldt efter en anden svensk FN-generalsekretær. Tidligere hed gaden Skjoldsgade, hvor årsagen til navnet er ukendt.

På Olof Palmes Gade findes både større etageboliger og to villaer, der sammen med yderligere to på Hjalmar Brantings Plads, ligger langs Holmens Kirkegårds sydlige kant. Midtpå krydses Olof Palmes Gade af Visbygade.

Et af husene på gaden, nr. 8, var hjemsted for redaktøren og forfatteren Edvard Brandes. Villaen blev bygget omkring 1902 og designet af arkitekten Eugen Jørgensen, og har en atelierbygning i baghaven, hvor Edvard Brandes' kone, billedhuggeren Elise Brandes, arbejdede med sine portrætter. I dag er villaen blevet ombygget til et moderne mødested, kendt som Edvard Brandes Palæ.

Referencer

Gader på Østerbro
Grethe Kindberg Jørgensen

Grethe Kindberg Jørgensen (født Grethe Kindberg, 16. september 1936 i Neder Hvam, død 5. januar 2022) var en dansk politiker som var medlem af Folketinget for Centrum-Demokraterne fra 1981 til 1984.

Jørgensen blev født i Neder Hvam syd for Viborg i 1936 som datter af uddeler ved Neder Hvam Brugsforening og lokalredaktør Henning Johan Kindberg og hustru Johanne Kristence Pedersen. Hun havde præliminæreksamen fra Viborg Private Realskole i 1952 og var kontoruddannet. Hun havde en handelsskoleeksamen fra 1955 og forskellige eksaminer fra forvaltningshøjskolerne i Århus og København i 1971 og 1976. Fra 1980 studerede hun revision (stud.merc.) på handelsskolen i Næstved. Jørgensen var ansat ved politiet og boede i Næstved i 1981.

Hun blev folketingskandidat for Centrum-Demokraterne i Præstøkredsen i 1980 og blev valgt til Folketinget ved folketingsvalget 1981. Hun opnåede ikke genvalg ved folketingsvalget 1984.

Referencer 

Folketingsmedlemmer i 1980'erne
Tidligere folketingsmedlemmer fra CD
Fredensborg Skole

Fredensborg Skole er en skole i Fredensborg, Danmark, der blev etableret i 1906 og startede med kun en bygning på Benediktevej med seks klasseværelser og boliger til lærere og skolebetjent. Frederik VIII var Danmarks nyudnævnte konge, da Fredensborg Skole blev indviet den 11. december 1906. Han var til stede ved indvielsen og havde som sådan en opmærksomhed i den moderne skole. Skolens elevtal voksede støt, og i 1937 blev den centralskole med 135 flere elever. Men da elevtallet voksede yderligere, blev Asminderød Skole oprettet i 1963, men lukkede på grund af svamp i 2006 og blev flyttet til midlertidige pavilloner i fem år. I 2013 blev Fredensborg Skole sammenlagt med Asminderød Skole og Karlebo Skole og blev til en ny skole med 0.-5. klasse på Benediktevej og 6.-9. klasse på en ny skole i Vilhelmsro. Skolen har fået flere nye bygninger gennem årene og er stadig under udvikling, herunder et nyt bibliotek, boldbane og renoverede undervisningslokaler.

Folkeskoler
Fredensborg
Grethe Lyngs

Grethe Toft Lyngs (født Grethe Toft Mikkelsen, 19. marts 1940 i Hvidbjerg, død 3. august 1994) var en dansk politiker som var medlem af Folketinget for Centrum-Demokraterne fra 1981 til 1984.

Lyngs blev født i Hvidbjerg, Thyholm i 1940 som datter af gårdejer Carl Marinus Mikkelsen og hustru Karen Marie Toft Nielsen. Lyngs gik på Lyngs Skole 1947-1954. Hun var uddannet på Viborgs Amts Sygehjælperskole i Thisted i 1973 og arbejdede som sygehjælper. Fra 1978 til 1991 ejede hun gården på Kappelvej 26 i Lyngs på Thyholm.

Hun stiftede Centrum-Demokraternes afdeling i Thistedkredsen i 1975 og var dennes formand. I 1980 blev hun folketingskandidat i Morsøkredsen og blev valgt til Folketinget ved folketingsvalget 1981. Hun opnåede ikke genvalg ved folketingsvalget 1984.

Grethe Lyngs døde 3. august 1994 og er begravet på Lyngs Kirkegård.

Referencer 

Folketingsmedlemmer i 1980'erne
Tidligere folketingsmedlemmer fra CD
Podu Iloaiei

Podu Iloaiei er en by i distriktet Iași i Vestmoldavien, Rumænien. Den har , og blev erklæret by i 2005. Fire landsbyer er administreret af byen: Budăi, Cosițeni, Holm og Scobâlțeni.

Beliggenhed 
Podu Iloaiei ligger i den sydlige del af det moldaviske lavland (Câmpia Moldovei) ved udmundingen af åen Bahluieț' i Bahlui. Distriktets hovedstad Iași ligger ca. 25 km øst for Podu Iloaiei.

Kilder og henvisninger

Byer i distriktet Iaşi
Air Traffic Control System Command Center

Air Traffic Control System Command Center (ATCSCC)er en del af Federal Aviation Administration (FAA) lufttrafikkontrolsystem, og er beliggende i Warrenton, Virginia (Vint Hill Farms Station) siden det blev flyttet dertil i 2011 fra Herndon, Virginia.

Eksterne henvisninger 

 Air Traffic Control System Command Center på Federal Aviation Administration's officielle hjemmeside

 Flight Delay Information - Air Traffic Control System Command Center - Federal Aviation Administration
Bygninger, konstruktioner og anlæg
Bygninger, konstruktioner og anlæg i USA
Luftfart i USA
Luftfart
Rasmus Møgelvang

Rasmus Møgelvang (født 27. februar 1975) er en dansk læge og forsker, uddannet læge i 2001, og er er hospitalsdirektør for Rigshospitalet, Danmarks største hospital.

I 2014 tiltrådte Rasmus Møgelvang som afdelingslæge på Afdeling for Hjertemedicin på Rigshospitalet. I 2017 blev han overlæge og senere på året leder af Cardiac Imaging-sektionen, der specialiserer sig i billedanalyser på hjerteområdet. 

I 2019 blev han udnævnt til centerdirektør for Hjertecentret på Rigshospitalet. I 2021 blev han vicedirektør for hospitalet. Han tiltrådte som hospitalsdirektør 1. januar 2023.

Kilder og henvisninger
  

Læger fra Danmark
Otopeni

Otopeni (rumænsk udtale: [otoˈpenʲ]) er en by i distriktet Ilfov i Muntenien, Rumænien, nord for Bukarest ved hovedvejen DN1-vejen til Ploiești. Byen har  indbyggere, hvoraf 99,0 % er etniske rumænere. En landsby, Odăile, administreres af byen.

Henri Coandă International Airport ligger i Otopeni. Luftfartsselskabet TAROMs hovedkontor ligger i den internationale afgangsterminal i lufthavnen. Desuden ligger Țiriac Airs hovedkontor i Otopeni.

Historie 
I forbindelse med udgravninger i 1966 for at udvide den nærliggende lufthavn, fandt man fragmenter af gammelt keramik og andre genstande, fra en menneskelig boplads, fra den første periode af jernalderen. I en overlejring blev der fundet en anden boplads, der er dateret til det 10. århundrede.

Ved charter af 14. februar 1587 gav Mihnea Turcitul - vojvod af Valakiet - Den hellige Trenighedskloster halvdelen til landsbyen Islazul og halvdelen til landsbyen Hodopeni (i dag Otopeni).

I slutningen af det 19. århundrede var Otopeni by en del af distriktet Dâmbovița bestående af to landsbyer, Nedre Otopeni og Øvre Otopeni, med i alt 851 indbyggere. Kommunen drev en skole med 29 elever og to kirker (en i hver landsby).

Kilder og henvisninger 

Byer i distriktet Ilfov
Svend Aage Madsen (maler)

Svend Åge Madsen  (født 28. april 1928 i Grene Sogn, død 10. juni 2009 i Billund var en dansk autodidakt billedkunstner.

Svend Åge Madsen var uddannet håndværksmaler og arbejdede som sådan imange år. Han debuterede i 1948 og udforskede gennem alle årene kunstens forskellige genrer som maleri, tegning, keramik, tegning og grafik.

Han var inspireret i Nordens natur, og var optaget af at indfange og gengive lyset, tågen og lyset skiften.
Færøernes skiftende vejr med tåge og drivende skyer fastholdt han i alle farver indenfor gråtonernes farveskala.

Han er særligt kendt for at male de færøske små huse som står i det store åbne landskab, hvor lyset bryder igennem skyer og dis, der har lagt sig over fjelde, bjergeformationer, dybe kløfter og dale med indlejrede søer og vandløb.

Svend Åge Madsen gennemførte adskillige studierejser til Færøerne, Norge, Sverige og Finmarken.

Litteratur 
 "Det stille grå lys", Jelling Bogtrykkeris Forlag, 1998
 "Det nordiske lys" med dagbogsnotater og tekster om hans maleri, udstillinger og rejser i Norge og på Færøerne, og med malerier og tegninger fra Danmark, Færøerne og Norge, Jelling Bogtrykkeris Forlag, 2005, SBN-13: 9788788444698

Eksterne henvisninger og kilder 
 /www.kulturarv.dk
 www.galleri-sam.dk

Kunstnere fra Danmark
Landskabsmalere
Căile Ferate Române

Căile Ferate Române CFR, er et statsligt jernbaneselskab i Rumænien. CFR blev oprindeligt oprettet 1880, men der har eksisteret jernbaner i det nuværende Rumænien siden 1854. Siden 1998 har CFR bestået af fem uafhængige selskaber. CFR Călători driver passagertransport, CFR Marfă driver godstransport, CFR Infrastructură er ansvarlig for infrastruktur for de rumænske jernbaner, og Societatea Feroviară de Turism, SFT, driver museumsbaner.

CFR har sit hovedkvarter i Bukarest og har også regionale kontorer i Brașov, Cluj-Napoca, Constanța, Craiova, Galați, Iași og Timișoara.

Passagertransport
Passagertransport varetages af CFR Călători.

Regionale tog (R)
Regionaltog er den mest anvendte togtype på det rumænske jernbanenet. Det bruges hovedsageligt til pendulfart mellem byer og deres forstæder og mellem landsbyer og nærliggende byer.

Interregionale tog (IR)
Interregionale tog er tog, der kører mellem byer, og som hovedsagelig anvendes til lange og mellemlange strækninger. Billetter til disse tog kræver pladsreservation.

InterCity
InterCity (IC) er ekspresbaner, der kører mellem større byer og til Sortehavskysten.

EuroCity og EuroNight
EuroCity (EC) og EuroNight (EN) er tog til international trafik, der drives af CFR i samarbejde med andre nationale jernbaneselskaber i Europa.

Godstransport

Godstransporten varetages af CFR Marfă. Siden 2013 har selskabet været 51% ejet af Grup Feroviar Român, mens den resterende del er ejet af den rumænske stat.

Kilder og henvisninger

Transport i Rumænien
Voluntari

Voluntari (rumænsk udrtale: [volunˈtarʲ]) er en by i distriktet  Ilfov  i Muntenien i Rumænien. Den ligger i en afstand af 1 km fra den nordlige grænse til Bukarest (på hovedvejen DN2 mod Urziceni) og bliver derfor ofte betragtet som en forstad til Bukarest.

Befolkningen er på  , med en etnisk sammensætning, blandt dem for hvem der er data tilgængelige, på 94,8 % rumænere, 1,3 % romaer, 0,9 % kinesere , 0,5 % tyrkere og 2,5 % af andre etniske grupper.

Den lave jordpris, nærheden til Bukarest og den nemme og pålidelige adgang til både jernbanenettet og vejnet har gjort det muligt at udvikle industri- og handelsfaciliteter, især inden for let industri og import/eksporthandel. Byens produktionsskøn er steget med over 25 % mellem 2001 og 2005. Selv med en så høj udviklingshastighed er der mange indbyggere, der pendler til Bukarest. Voluntari er hjemsted for et indkøbscenter kendt som Jolie Ville Galleria, samt hovedkvarter for selskabet Vodafone Romania.

Voluntari betyder bogstaveligt talt "Frivillige" på rumænsk, da den blev grundlagt af de frivillige soldater, der kæmpede for Rumænien under Første Verdenskrig og fik grunde til at bygge deres hjem der efter krigen. Bebyggelsen fik bystatus i 2004.

Kilder og henvisninger

Byer i distriktet Ilfov
Johannes Staune-Mittet

Johannes Staune-Mittet (født 18. januar 2002 i Lillehammer) er en cykelrytter fra Norge, der er på kontrakt hos .

Referencer

Eksterne henvisninger 

 
 
 

Mandlige cykelryttere fra Norge
Personer fra Lillehammer
Henriette Ergemann

Henriette Ergemann (født 26. august 1974) er en dansk politiker og selvstændig erhvervsdrivende. Hun var kortvarigt i februar 2023 politisk næstformand for Nye Borgerlige. Hun var kommunalbestyrelsesmedlem for samme parti i Kalundborg Kommune fra 2022 til marts 2023, og er derefter løsgænger i byrådet.

Baggrund 

Henriette Ergemann tog en sproglig studentereksamen på Rosborg Amtsgymnasium i Vejle 1990-1993. I 2019 tog hun et kursus i digital markedsføring hos Bigum & Co i København.

Erhvervsvirksomhed 

Ergemann er direktør i sin egen virksomhed Lyko ApS, som beskæftiger sig med engroshandel med kød og kødprodukter. Virksomheden blev startet i 2017. Virksomheden holder til i Kalundborg.

Politisk karriere 

Henriette Ergemann var opstillet for Nye Borgerlige til kommunalvalget 2021 i Kalundborg Kommune, hvor hun opnåede 753 personlige stemmer. Det var det højeste stemmetal blandt partiets kandidater i kommunen og det fjerdebedste blandt alle de opstillede i kommunen. Ergemann sidder som formand for Børne- og Familieudvalget i kommunen og desuden i forskellige andre råd og nævn. 

Ergemann var også opstillet til folketingsvalget 2022, hvor hun opnåede 1.547 personlige stemmer, hvilket ikke var nok til at opnå et mandat for partiet.

Ergemann blev ved et kampvalg valgt til posten som politisk næstformand ved Nye Borgerliges ekstraordinære landsmøde 7. februar 2023 i Fredericia Idrætscenter. Her vandt hun 204 ud af 317 stemmer ved valget, hvor der i alt var opstillet seks kandidater. Efter valget blev en række af Ergemanns udtalelser om håndteringen af COVID-19-epidemien genstand for presseomtale, og den 20. februar 2023 meddelte hun, at hun trak sig fra partiets næstformandspost. Hun meldte sig ud af Nye Borgerlige i marts 2023 og fortsatte i Kalundborg Byråd som løsgænger. I september 2023 offentliggjorde Ergemann sin intention om at stifte et nyt parti med navnet Frit Fællesskab.

Referencer 

Kommunalbestyrelsesmedlemmer fra Nye Borgerlige
Folketingskandidater fra Nye Borgerlige
Bent Stubkjær Pedersen

Bent Stubkjær Pedersen (født 29. september 1953 i Grindsted) er en dansk erhvervsmand og politiker som var medlem af Folketinget for Centrum-Demokraterne fra 1981 til 1984. Han omtales også som Bent Stubkjær.

Pedersen blev født i Grindsted som søn af landmand Laurits Pedersen og hustru Martha Stubkjær Pedersen. Han gik i skole i Morsbøl, lidt udenfor Grindsted, 1960-1965 og i Grindsted 1965-1969 og på Sommersted Ungdomsskole i 1970. Fra 1974 til 1978 gik han på teknisk skole og handelsskole i Vejle. Han arbejdede som snedker i 1975 og var reklamekonsulent med eget reklamebureau 1976-1980. Fra 1980 var han salgschef i VM International Flagstangsindustri.

Pedersen var medlem af amtsbestyrelsen for Centrum-Demokraterne i Vejle Amt 1974-1980 og formand for afdelingen i Vejle 1976-1979. Fra 1979 til 1980 var han medlem af partiets landsråd og af landsstyrelsen i 1980. Han var med til at stifte foreningen Aktive Lyttere og Seere i 1976.

I 1977 blev han folketigskandidat for Centrum-Demokraterne i Grindstedkredsen. Han blev valgt til Folketinget ved folketingsvalget 1981, men opnåede ikke genvalg ved folketingsvalget 1984.

Han har siden 2009 været direktør i og medejer af Best Energy som opstiller vindmøller. Han er også direktør i og har og har haft bestyrelsesposter i række selskaber hovedsageligt inden for energibranchen.

Bent Stubkjær er kasserer i Foreningen for Forhenværende Folketingsmedlemmer.

Referencer 

Folketingsmedlemmer i 1980'erne
Tidligere folketingsmedlemmer fra CD
Bragadiru

Bragadiru er en by i den sydvestlige del af distriktet Ilfov i Muntenien, Rumænien. Den ligger på den Rumænske slette ved bredden af floden Ciorogârla, i den sydvestlige del af distriktet, i en afstand af 12,5 km fra  centrum af Bukarest. Byen har  indbyggere.

Kilder og henvisninger
  
Byer i distriktet Ilfov
Jørgen Kruse Rasmussen

Jørgen Kruse Rasmussen (født 4. september 1943 på Frederiksberg, død 5. juni 2010) var en dansk assurandør og politiker som var medlem af Folketinget for Centrum-Demokraterne fra 1982 til 1984.

Rasmussen blev født på Frederiksberg i 1943 som søn af farvehandler Svend Kruse Rasmussen og assistent Elna Alice Rasmussen. Han gik i mellemskole på Skt. Knudsskole i Stenosgade i København til 1960 og blev uddannet til elektromekaniker i 1965 og farvehandler i 1968. I 1979 blev Rasmussen eksamineret assurandør fra Forsikringshøjskolen. Han tog HF-eksamen i 1982.

Han stiftede Rosenhøj Boldklub i Hvidovre i 1966 efter opfordring fra Boligselskabet Lejerbo. Fra 1974 til 1978 var han medlem af fritidsnævnet og fritidskommissionen i Hvidovre Kommune og medlem af skolenævnet på Risbjergskolen. Rasmussen skrev en psykologisk rapport Mobning i skolen i 1981.

Rasmussen blev folketingskandidat for Centrum-Demokraterne i Ribekredsen i 1976 og i Esbjergkredsen, Grindstedkredsen og Vardekredsen i 1979, og endelig i Amagerkredsen og Hvidovrekredsen i 1981. Han  var formand for Centrum-Demokraterne i Hvidovre 1980-1981. Ved folketingsvalget 1981 var han kun 10 stemmer fra at blive valgt i Københavns Amtskreds idet han fik 592 stemmer (heraf 260 personlige) mod 601 stemmer (heraf 270 personlige) til Jørgen Bruun, som blev valgt. Imidlertid nedlagde Jørgen Bruun sit folketingsmandat i 1982, og Rasmussen, som var første stedfortræder, indtrådte i stedet og var folketingsmedlem fra 20. januar 1982 til folketingsvalget 10. januar 1984, hvor man ikke blev genvalgt. Rasmussen var medlem af Nordisk Råd fra 1982.

Referencer 

Folketingsmedlemmer i 1980'erne
Tidligere folketingsmedlemmer fra CD